Naročnik:

OBČINA ŠMARTNO PRI LITIJI

TOMAZINOVA ULICA 2

1275 ŠMARTNO PRI LITIJI

NASLOV NAROČILA:

Postopek podelitve koncesije za izvajanje obvezne gospodarske javne službe REDNEGA VZDRŽEVANJA OBČINSKIH CEST IN IZVAJANJA ZIMSKE SLUŽBE

VZOREC POGODBE ZA SKLOP 2: »ZIMSKA SLUŽBA«

**Občina Šmartno pri Litiji**,

Tomazinova ulica 2, 1275 Šmartno pri Litiji,

Matična številka: 1779737000,

Davčna številka: SI99744686,

ki jo zastopa župan Rajko Meserko

(v nadaljevanju »**koncedent**«)

in

..........,

..........,

Matična številka: ..........,

Davčna številka: ...........,

ki ga zastopa ..........

(v nadaljevanju »**koncesionar**«)

skleneta

POGODBO

za izvajanje obvezne gospodarske javne službe

»zimska služba«

**I. UVODNA DOLOČILA**

1. člen

(Uvodne ugotovitve)

Pogodbeni stranki uvodoma ugotavljata:

* je na podlagi Zakona o gospodarskih javnih službah (Uradni list RS, št. 32/1993, 30/1998-ZZLPPO, 127/2006-ZJZP, 38/2010-ZUKN in 57/2011-ORZGJS40) in Odloka o občinskih cestah in javnih površinah v Občini Šmartno pri Litiji (Uradni list RS, št. 49/2015; v nadaljnjem besedilu: »odlok«), koncedent dolžan zagotoviti izvajanje gospodarske javne službe »izvajanje zimske službe« na območju Občine Šmartno pri Litiji,
* je koncedent objavil javni razpis: »Postopek podelitve koncesije za izvajanje obvezne gospodarske javne službe rednega vzdrževanja občinskih cest in izvajanja zimske službe«, ki je bil objavljen dne .......... na Portalu javnih naročil pod zaporedno številko objave ..........,
* da je koncedent Občine Šmartno pri Litiji po zaključenem postopku javnega razpisa izbranemu koncesionarju z upravno odločbo št. .........., z dne .........., podelil koncesijo in s tem pravico do izvajanja obvezne gospodarske javne službe »izvajanje zimske službe« na območju Občine Šmartno pri Litiji,
* da izbrani koncesionar v času sklepanja te pogodbe izpolnjuje vse pogoje za koncesionarja v skladu z odlokom ter razpisno dokumentacijo.

1. člen

(Namen pogodbe)

S to pogodbo koncedent in koncesionar podrobneje urejata medsebojna razmerja v zvezi s podelitvijo koncesije za izvajanje obvezne gospodarske javne službe »izvajanje zimska služba« v Občini Šmartno pri Litiji.

1. člen

(Definicije uporabljenih izrazov)

Pojmi in izrazi, uporabljeni v tej pogodbi, imajo isti pomen kot ga določa odlok, v kolikor ni iz te pogodbe izrecno razvidno drugače.

**II. OBMOČJE KONCESIJE**

1. člen

(Območje koncesije)

Koncesija za izvajanje koncesionirane gospodarske javne službe se podeljuje za celotno območje Občine Šmartno pri Litiji (v nadaljnjem besedilu: »koncesijski območje«).

Koncesijsko območje ter pogoji za opravljanje koncesionirane javne gospodarske službe, so opisani v razpisni dokumentaciji, ki je priloga k tej pogodbi.

**III. TRAJANJE KONCESIJE**

1. člen

(Trajanje koncesijskega obdobja)

Koncesija za izvajanje gospodarske javne službe, ki je predmet te pogodbe, se podeli za obdobje petih let.

Koncesijsko obdobje začne teči z dnem vzpostavitve koncesijskega razmerja, ki je določen v prehodnih in končnih določbah te pogodbe.

V primeru, da bo koncesionar izpolnjeval do koncendenta obveznosti iz odloka in koncesijske pogodbe, se obdobje lahko podaljša vsako leto za eno leto z aneksom, vendar skupaj največ za polovico koncesijskega obdobja. Postopek za podaljšanje koncesijske pogodbe se mora pričeti še v času trajanja koncesijske pogodbe.

**IV. PREDMET KONCESIJSKE POGODBE**

1. člen

(Predmet koncesijske pogodbe)

S to pogodbo pogodbeni stranki urejata medsebojne pravice in obveznosti, ki zanju izhajajo iz naslova opravljanja koncesionirane gospodarske javne službe, tj. zimska služba.

Predmet koncesionirane gospodarske javne službe obsega naslednje aktivnosti:

* pripravljalna dela, ki so potrebna, da se omogoči učinkovito delo zimske službe;
* pluženje in odstranjevanje snega na občinskih cestah;
* posipanje pločnikov in drugih površin za pešce ob poledici;
* posipanje cestišč ob poledici;
* odvažanje snega s cest in pločnikov;
* odstranjevanje ledenih sveč z zgradb;
* obeležbo robov cest s snežnimi koli na cestah, kjer je to potrebno;
* mobilizacijo delovnih sredstev in delovne sile za čiščenje in odstranjevanje snega s cest ob izrednih zasnežitvah;
* čiščenje mrež in odtočnih uličnih požiralnikov v času odjuge;
* čiščenje zasneženih prometnih znakov;
* postavitev prometnih znakov in snežnih drogov.

1. člen

(Izvajanje gospodarske javne službe)

Koncesionar mora zagotavljati izvajanje zimske službe skladno z določili te pogodbe, prilogami, odlokom, Zakonom o javnih cestah in Pravilnikom o vrstah vzdrževalnih del na javnih cestah in nivoju rednega vzdrževanja javnih cest.

Koncesionirana gospodarska javna služba se izvaja na občinskih cestah v Občini Šmartno pri Litiji, ki so kategorizirane z Odlokom o kategorizaciji občinskih cest v Občini Šmartno pri Litiji (Uradni list RS, št. 80/2010).

Razen če ni v tej pogodbi določeno drugače, obsega sklicevanje na določen predpis ali posamični akt tudi vse morebitne spremembe in dopolnitve tega predpisa oziroma akta, ali njegove vsebinske nadomestitve z drugim predpisom oziroma aktom, do katerih pride po podpisu te pogodbe v času trajanja koncesijske pogodbe.

1. člen

(Izvedbeni program zimske službe)

Koncesionar izvaja koncesionirano gospodarsko javno službo na podlagi izvedbenega programa zimske službe, ki ga potrdi Občinski svet Občine Šmartno pri Litiji, in s katerim se, v kolikor ni z veljavnimi predpisi določeno drugače, določi:

* organizacijska shema vodenja ter pristojnosti in odgovornosti izvajalcev zimske službe;
* razpored pripravljalnih del;
* načrt cestne mreže z oznakami prednostnih razredov in izhodiščna mesta za izvajanje zimske službe (cestne baze);
* razporeditev mehanizacije, opreme, materiala za posipanje in delavcev za izvajanje načrtovanih del;
* dežurstva, obveznosti prisotnosti, stopnje pripravljenosti in razpored delovnih skupin;
* načrt posipanja proti poledici in odstranjevanje snega;
* mesta in način izločanja posameznih vrst vozil ob neugodnih razmerah na cesti;
* način zbiranja podatkov in shema obveščanja o stanju in prevoznosti cest.

Predlog izvedbenega programa zimske službe za prihodnje leto pripravi koncesionar in ga posreduje koncedentu najkasneje do 15. oktobra tekočega leta. Za pripravo programa je koncesionar upravičen od koncedenta zahtevati podatke o razpoložljivih in načrtovanih (planiranih) proračunskih sredstvih za izvajanje predmetne javne službe. V primeru sprejema proračuna za prihodnje proračunsko leto, s katerim bodo zagotovljena sredstva za izvajanje predmetne javne službe v višini, ki ne bo enaka načrtovani višini sredstev, je koncesionar dolžan na zahtevo koncedenta v roku, ki mu ga slednji določi, spremeniti oz. uskladiti program izvajanja zimske službe za preostalo obdobje trajanja zimskih razmer, in ga posredovati koncedentu v potrditev.

Program izvajanja zimske službe sprejme in potrdi Občinski svet Občine Šmartno pri Litiji. Koncesionar je dolžan po navodilih in na zahtevo koncedenta program predstaviti Občinskemu svetu Občine Šmartno pri Litiji.

K izvedbenemu programu zimske službe mora koncesionar predložiti tudi predlog razvrstitve cest in drugih javnih površin, ki so predmet te pogodbe, po prednostnih razredih, upoštevajoč pri tem kriterij razvrstitve, kot ga določajo veljavni predpisi.

1. člen

(Zaključno poročilo)

Koncesionar je dolžan vsako leto po zaključku zimskih razmer in zaključku izvajanja zimske službe izdelati zbirno zaključno poročilo o opravljenih storitvah in ga posredovati koncedentu najkasneje v roku 30 dni od plačila zadnje situacije v tekočem letu. Zaključno poročilo mora vsebovati najmanj naslednje podatke o:

* realizaciji programa izvajanja zimske službe,
* obsegu del, ki so bila predvidena za izvedbo s programom rednega vzdrževanja, vendar niso bila realizirana skupaj z obrazložitvijo razlogov nerealizacije,
* finančno poročilo z natančnim razrezom stroškov, nastalih pri opravljanju koncesionirane gospodarske javne službe in dejanskih porabljenih sredstvih,
* morebitnih pritožbah in drugih zahtevkov uporabnikov storitev koncesionirane gospodarske javne službe v pretekli sezoni,
* predloge za izvedbo investicijskih in vzdrževalnih del,
* druge podatke o načinu izvajanja javne službe in podatke, določene z odlokom in drugimi predpisi.

Koncesionar je dolžan ves čas trajanja te pogodbe redno voditi evidenco, iz katere mora biti razvidno kdaj in katera dela so bila opravljena, obseg in trajanje teh del, potrošnja materialov, uporabljena delovna sila in mehanizacija ter drugi podatki o opravljenih delih. Koncedent ima pravico vsak trenutek zahtevati vpogled v to evidenco ali pridobiti njeno kopijo.

Poleg zaključnega poročila, je koncesionar dolžan na zahtevo koncedenta pripraviti tudi izredno pisno poročilo o stanju, opravljenih in potrebnih delih, potrebnih investicijskih in organizacijskih ukrepih oziroma predlogih za izvedbo slednjih ter o kvaliteti izvajanja koncesije.

**V. UPORABNIKI STORITEV**

1. člen

(Uporabnik storitev)

Če ni mogoče določiti uporabnika storitev koncesionirane gospodarske javne službe je uporabnik storitev vsaka pravna ali fizična oseba, ki uporablja kategorizirane javne občinske ceste v Občini Šmartno pri Litiji.

1. člen

(Pravice uporabnikov)

Uporabnik storitev koncesionirane gospodarske javne službe se lahko v zvezi z izvajanjem koncesionirane gospodarske javne službe pritoži koncesionarju in/ali koncedentu, če meni, da je bila storitev javne službe opravljena v nasprotju s to pogodbo ali odlokom.

Uporabniki imajo od koncesionarja zlasti pravico:

* do trajnega, rednega in nemotenega zagotavljanja storitev koncesionarja;
* pravico do enake obravnave glede kakovosti in dostopnosti storitev;
* vpogleda v evidence – kataster oziroma v zbirke podatkov, ki jih vodi koncesionar in se nanašajo nanj.

1. člen

(Pritožbe uporabnikov)

Koncedent se zavezuje, da bo koncesionarja pisno obveščal o morebitnih ugovorih oziroma pritožbah uporabnikov.

V primeru nezadovoljstva s kakovostjo ali obračunom storitev, bo koncendent napotil uporabnike, da najprej ugovarjajo pri koncesionarju, šele v primeru nezadovoljivega odgovora pa pri koncedentu.

**VI. NAČIN IN POGOJI OPRAVLJANJA KONCESIONIRANE JAVNE SLUŽBE**

1. člen

(Izpolnjevanje pogojev)

Koncesionar mora ves čas veljavnosti pogodbe izpolnjevati vse pogoje za izvajanje koncesionirane gospodarske javne službe, kot so določeni z razpisno dokumentacijo in odlokom.

1. člen

(Pravice in dolžnosti koncesionarja)

Koncesionar ima na podlagi koncesijske pogodbe naslednje pravice:

* izključno pravico opravljati koncesionirano gospodarsko javno službo opredeljeno s to pogodbo;
* dolžnost zagotavljati uporabnikom kontinuirano oskrbo z javnimi dobrinami in kvalitetno opravljati koncesionirano gospodarsko javno službo, v skladu s predpisi in v javnem interesu;
* da prevzema vodenje vseh evidenc, ki so za opravljanje predmetne gospodarske javne službe potrebne, skladno z veljavnimi predpisi.

V izjemnih primerih lahko koncesionar, ob soglasju koncedenta, sklene z drugim usposobljenim izvajalcem pogodbo o začasni pomoči, v okviru katere lahko druga oseba opravlja posamezne storitve koncesionirane gospodarske javne službe na koncesijskem območju pod istimi pogoji kot koncesionar.

Koncesionar ima na podlagi koncesijske pogodbe naslednje dolžnosti:

* da vzdržuje kategorizirane javne občinske ceste tako, da jih ob upoštevanju prometnih pravil in posebnih pogojev za odvijanje prometa, na primer slabih vremenskih razmer, lahko varno uporabljajo vsi uporabniki cest, ki so jim namenjene;
* izvajati koncesijo s skrbnostjo strokovnjaka, v skladu z zakoni, drugimi predpisi in to pogodbo;
* upoštevati tehnične, zdravstvene in druge normative in standarde, povezane z izvajanjem koncesionirane gospodarskih javnih služb;
* kot dober gospodarstvenik uporabljati, upravljati in/oziroma vzdrževati objekte, naprave in druga sredstva, namenjena izvajanju dejavnosti;
* vzdrževati objekte in naprave koncesije tako, da se, ob upoštevanju časovnega obdobja trajanja koncesije, ohranja njihova vrednost;
* v prvotno stanje povrniti nepremičnine, na katerih so se izvajala vzdrževalna in druga dela;
* omogočati nemoten nadzor nad izvajanjem koncesionirane gospodarske javne službe in koncesije;
* skrbeti za tekoče obveščanje javnosti o dogodkih v zvezi z izvajanjem koncesionirane gospodarske javne službe;
* vodenje evidenc v zvezi z koncesionirano gospodarsko javno službo, usklajenih z občinskimi evidencami;
* ažurno in strokovno vodenje poslovnih knjig;
* priprava ustreznih poslovnih načrtov, letnih programov in dolgoročnega plana izvajanja koncesionirane gospodarske javne službe, letna poročila, kakor tudi druge kalkulacije stroškov in prihodkov dejavnosti;
* poročati koncedentu o izvajanju koncesije;
* obveščati druge pristojne organe (inšpekcije …) o kršitvah;
* zagotavljati dežurno službo 24 ur na dan ob rednih delavnikih, vikendih ter drugih dela prostih dnevih;
* obveznosti izvajati v skladu s izvedbenim programom;
* glede ostalih del rednega vzdrževanja in zadev, ki niso posebej urejene s to pogodbo, zlasti glede oskrbovalnih standardov, razvrstitve objektov in naprav, vzdrževalnih in organizacijskih standardov in drugih standardov in normativov za izvajanje javne službe, se mora izvajalec javne službe ravnati po veljavnih predpisih.

1. člen

(Sistem za sledenje vozil)

Koncesionar je dolžan na vsa svoja vozila in mehanizacijo, s katero bo opravljal storitve po tej pogodbi, namestiti GPS ali drugo ustrezno sledilno napravo in uporabljati sistem za sledenje vozilom oz. mehanizaciji, ki omogoča najmanj pregled lokacij vozil in mehanizacije, zgodovinski pregled vseh opravljenih voženj ter izpis poročil.

Koncesionar dolžan k svojim računom priložiti tudi poročila o opravljenih vožnjah v mesecu, za katerega izstavlja račun.

Kršitev tega člena predstavlja hujšo kršitev te pogodbe, zaradi katere lahko koncedent prične s postopkom enostranskega odstopa od pogodbe oziroma razdora te pogodbe.

1. člen

(Vodenje evidenc v elektronski obliki)

Koncesionar je dolžan na zahtevo koncedenta in v roku, ki ga določi koncedent in ne sme biti daljši od 30 dni od pisnega poziva, zagotoviti vso potrebno programsko in strojno opremo za vodenje elektronskih evidenc (npr. spletna aplikacija VGRC idr.) in najkasneje z dnem, ki ga določi koncedent, začeti z rednim vodenjem le-te.

Koncesionar je v primeru iz prejšnjega odstavka tega člena dolžan koncedentu zagotavljati neoviran in nemoten dostop do elektronske evidence ves čas trajanja te pogodbe. Koncesionar je dolžan na zahtevo koncedenta pripraviti tudi izpis stanja evidenc na presečni datum, ki ga določi koncedent.

Koncesionar je v primeru iz prvega odstavka tega člena upravičen do plačila nadomestila za vodenje evidenc. Višina nadomestila se določi upoštevajoč dejanske upravičene stroške koncesionarja, ki slednjemu nastanejo zaradi dolžnosti elektronskega vodenja evidence. Nakup strojne opreme je neupravičen strošek. Med upravičene stroške spadajo stroški:

* dejanski strošek nakupa licenčne programske opreme ali redni mesečni strošek naročnine za dostop do spletne aplikacije za vodenje evidence prometne signalizacije;
* dejanski strošek storitve vodenja evidence prometne signalizacije, ki se obračunava po dogovorjeni ceni na enoto za dejansko porabljene delovne ure.

Koncesionar je dolžan na zahtevo koncedenta in v roku, ki mu ga slednji določi, koncedentu pred sprejemom odločitve o uvedbi koncesionarjeve dolžnosti vodenja evidence, predložiti ponudbeni predračun, iz katerega je razvidna specifikacija upravičenih in neupravičenih stroškov iz prejšnjega odstavka tega člena ter skupna ocenjena vrednost nadomestila iz prejšnjega odstavka tega člena.

Kršitev tega člena predstavlja hujšo kršitev te pogodbe, zaradi katere lahko koncedent prične s postopkom enostranskega odstopa od pogodbe oziroma razdora te pogodbe.

1. člen

(Obveznosti koncedenta)

Dolžnost koncedenta je zlasti, da zagotavlja stalnost dogovorjenega načina financiranja koncesionirane dejavnosti skozi celotno koncesijsko obdobje.

Ob tem ima koncedent še naslednje dolžnosti:

* da zagotovi sankcioniranje uporabnikov zaradi onemogočanja izvajanja storitev javne službe;
* da zagotovi sankcioniranje morebitnih drugih nepooblaščenih izvajalcev, ki bi med dobo trajanja koncesije izvajali storitve koncesionirane gospodarske javne službe na področju občine;
* pisno obveščanje koncesionarja o morebitnih ugovorih oziroma pritožbah uporabnikov.

**VII. ODGOVORNOST KONCESIONARJA**

1. člen

(Odgovornost koncesionarja)

Koncesionar je v skladu z zakonom odgovoren za škodo, ki jo pri opravljanju ali v zvezi z opravljanjem koncesionirane gospodarske javne službe povzročijo pri njem zaposleni ljudje ali pogodbeni podizvajalci koncedentu, uporabnikom ali drugim osebam.

V primeru povzročitve škode iz prejšnjega odstavka je odgovornost koncedenta le subsidiarna.

Koncesionar je dolžan z zavarovalnico skleniti zavarovanje za škodo, ki bi jo z opravljanjem ali v zvezi z opravljanjem koncesionirane gospodarske javne službe povzročile pri njem zaposlene osebe koncedentu, uporabnikom ali tretjim osebam z najnižjo višino zavarovalne vsote najmanj 100.000 EUR - zavarovanje dejavnosti.

Koncesionar je dolžan v roku 30 dni od podpisa pogodbe koncedentu predložiti dokazilo o zavarovanju odgovornosti ali kopijo zavarovalne police, kot pogoj za veljavnost te pogodbe.

Koncesionar mora predložiti koncedentu za vsako nadaljnje leto trajanja koncesijske pogodbe posebej, najkasneje do 30. decembra tekočega leta za naslednje leto dokazilo o zavarovanju odgovornosti.

1. člen

(Zavarovanje dobrega izvajanja)

Koncesionar mora najkasneje v 30 dneh od prejema izvoda podpisane pogodbe s strani koncedenta, kot pogoj za veljavnost pogodbe, koncedentu izročiti finančno zavarovanje za dobro izvedbo posla v zahtevani obliki glede na vzorec iz razpisne dokumentacije v višini 30.000 EUR in z veljavnostjo 30 dni po koncu veljavnosti pogodbe, kot je določeno v pogodbi, ki ga lahko koncedent unovči pod naslednjimi pogoji:

* če se bo izkazalo, da koncesionirane dejavnosti ne opravlja v skladu s to pogodbo, zahtevami razpisne dokumentacije in ponudbo;
* če bo koncedent pogodbo razdrl zaradi kršitev na strani koncesionarja;
* če bo koncedent razdrl pogodbo zaradi zamude.

Predložitev in veljavnost zavarovanja dobre izvedbe posla je pogoj za veljavnost pogodbe.

Koncesionar lahko pogoj izpolni za več zaporednimi zavarovanji. V tem primeru mora koncesionar predložiti koncedentu za vsako nadaljnje leto trajanja koncesijske pogodbe posebej, najkasneje do 15. decembra tekočega leta, za naslednje leto, veljavno finančno zavarovanje dobre izvedbe posla.

**VIII. FINANCIRANJE IN PLAČILO ZA STORITVE**

1. člen

(Financiranje službe)

Izvajanje koncesionirane gospodarske javne služne se financira iz proračuna koncedenta na podlagi dejansko izvedenih del.

Koncesionar za izvedena dela koncedentu izstavi račun s specifikacijo opravljenih del in prilogami iz drugega odstavka 15. člena te pogodbe, do 5. v mesecu za pretekli mesec. Koncesionar mora svojemu računu obvezno priložiti račune svojih podizvajalcev, ki jih je predhodno potrdil in poročilo o izvedenih delih. Koncedent ali strokovna služba, pristojna za ceste, račun potrdi ali zavrne ter o tem obvesti izvajalca v roku 8 dni od prejema.

Koncedent je dolžan račun plačati trideseti dan od uradnega prejema. Kot dan plačila oz. izpolnitve koncedentove obveznosti se šteje dan, ko koncedent izroči nalog za izplačilo organizaciji, pri kateri ima svoj račun.

Koncesionar bo dela izvedel z naslednjimi podizvajalci:

1. PODIZVAJALEC: ..........

* Podatki o podizvajalcu (polni naslov, matična št., davčna št., TRR): ..........;
* Vrsta in opis blaga oz. del, ki jih prevzame posamezni podizvajalec: ..........;
* Količina prevzetega blaga oz. del: ..........;
* Vrednost prevzetega blaga oz. del (brez DDV): .......... EUR;
* Rok izvedbe del: .......... .

1. ..........

Koncesionar s podpisom te pogodbe pooblašča naročnika, da slednji na podlagi potrjenega računa oziroma situacije neposredno plačuje podizvajalcem. Neposredna plačila podizvajalcem so za naročnika po zakonu obvezna.

Koncesionar se zavezuje, da bo v primeru, da bo dela po tej pogodbi izvajal z enim ali več podizvajalcev, od vsakega podizvajalca, tudi od tistega, s katerimi bo morda sklenil pogodbo po podpisu te pogodbe, zahteval, da naročniku v petih dneh po sklenitvi te pogodbe posreduje:

* soglasje, na podlagi katerega bo naročnik namesto izvajalca neposredno poravnal podizvajalčeve terjatve do izvajalca ter
* kopijo pogodbe, ki jo je sklenili z izvajalcem za namene izvedbe del po tej pogodbi in v kateri je natančno določena vrsta in obseg del, ki jih bo izvedel podizvajalec za izvajalca ter cena za opravljene storitve.

Koncesionar za izvedbo del s strani podizvajalcev odgovarja kot da bi jih opravil sam. Naročnikova odobritev podizvajalcev ne vpliva na izvajalčevo obveznost za kvalitetno in pravočasno izvedbo pogodbenih del.

V kolikor bo koncesionar želel po sklenitvi te pogodbe zamenjati podizvajalca oziroma skleniti pogodbo z novim podizvajalcem, je dolžan pred tem pridobiti soglasje naročnika in mu v primeru zamenjave podizvajalca predložiti izjavo, da je poravnal vse nesporne obveznosti prvotnemu podizvajalcu. Koncesionar je dolžan v 5 delovnih dneh po podpisu pogodbe z drugim ali z novim podizvajalcem naročniku predložiti pooblastilo za plačilo opravljenih in prevzetih del oziroma dobav neposredno novemu podizvajalcu.

1. člen

(Cenik storitev in pogodbena vrednost)

Koncesionar se zavezuje, da bo storitve zaračunaval koncedentu v skladu z veljavnim cenikom. Cenik izhaja iz ponudbenega predračuna koncesionarja.

Pogodbene cene na enoto so fiksne za prvo leto trajanja pogodbe in izvajalec ni upravičen do podražitev. Po enem letu trajanja pogodbe se cene na enoto lahko valorizirajo v skladu z letnim koeficientom rasti cen industrijskih proizvodov pri proizvajalcih na domačem trgu po podatkih Statističnega urada RS, znižanim za ....%, pod pogojem, da kumulativno povečanje indeksa cen preseže 4% vrednosti, šteto od preteka enega leta od sklenitve pogodbe.

Nadaljnja povišanja se lahko izvedejo, ko kumulativno povečanje indeksa cen iz prejšnjega odstavka ponovno preseže 4% vrednosti od zadnjega povišanja denarnih obveznosti.

Cene se revalorizirajo skladno z veljavnim Pravilnikom o načinu valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št. 1/04).

Skupna okvirna pogodbena vrednost z obdobje enega leta znaša .......... .......... EUR z DDV.

Skupna okvirna pogodbena vrednost z obdobje petih let znaša .......... .......... EUR z DDV.

1. člen

(Vodenje računovodstva in revizija)

Če koncesionar opravlja poleg koncesionirane dejavnosti še druge dejavnosti, mora za koncesionirano dejavnost zagotavljati vodenje ločenega računovodstva, v skladu z Zakonom o gospodarskih javnih službah ter Zakonom o preglednosti finančnih odnosov in ločenem evidentiranju različnih dejavnosti.

Koncesionar je v skladu s 67. členom Zakona o gospodarskih javnih službah dolžan imeti revidirane letne računovodske izkaze v skladu z zakonom.

**IX. NADZOR NAD IZPOLNJEVANJEM POGODBE**

1. člen

(Nadzor nad izpolnjevanjem pogodbe)

Redni nadzor nad izpolnjevanjem te pogodbe izvaja koncedent oz. njegova strokovna služba pristojna za ceste, na podlagi izstavljenega mesečnega računa in predloženega poročila o opravljenih delih.

Koncedent lahko za posamezna strokovna in druga opravila nadzora pooblasti drugo institucijo.

Koncesionar mora strokovni službi, pristojni za ceste, omogočiti nadzor, vstop v svoje poslovne prostore, pregled objektov in naprav koncesije ter omogočiti vpogled v dokumentacijo in v vodene zbirke podatkov, ki se nanašajo na koncesionirano javno službo ter nuditi zahtevane podatke in pojasnila.

Nadzor mora potekati tako, da ne ovira opravljanja redne dejavnosti koncesionarja in tretjih oseb, le v poslovnem času koncesionarja. Izvajalec nadzora se izkaže s pooblastilom koncedenta.

O nadzoru se napravi zapisnik, ki ga podpišeta predstavnik koncesionarja in koncedenta oziroma koncedentov pooblaščenec.

Koncedent in strokovna služba, pristojna za ceste, se zavezujeta vse podatke in dokumente pridobljene v okviru nadzora varovati kot poslovno skrivnost.

Nadzor je praviloma napovedan, s poprejšnjo pisno najavo, ki se posreduje poslovodji koncesionarja praviloma tri delovne dni pred nadzorom. V napovedi se navede datum in čas nadzora, ime in priimek nadzornika, ki bo izvajal nadzor ter področje nadzora.

Na pisno zahtevo koncedenta mora koncesionar pripraviti poročilo o izvajanju koncesionirane javne službe in odgovoriti na vprašanja koncedenta ter po potrebi predložiti ustrezne dokumente s katerimi utemelji podatke iz poročil.

1. člen

(Inšpekcijski nadzor nad izvajanjem koncesije)

Nadzor nad opravljanjem storitev koncesionirane gospodarske javne službe izvajajo tudi pristojne inšpekcijske službe.

Določbe te pogodbe ne posegajo v pravice in obveznosti pristojnih organov, ki morajo izvajati nadzor po kateremkoli predpisu, ki posega v vsebino te pogodbe.

1. člen

(Nadzorni ukrepi)

Če pristojni organ koncedenta ugotovi, da koncesionar ne izpolnjuje pravilno obveznosti iz koncesijskega razmerja, mu lahko naloži izpolnitev teh obveznosti, oziroma drugo ravnanje, ki izhaja iz koncesijskega akta ali koncesijske pogodbe.

**X. SPREMENJENE OKOLIŠČINE, STAVKA IN SPREMEMBA KONCESIJSKE POGODBE**

1. člen

(Sprememba pogojev izvajanja javne službe zaradi enostranskih oblastnih ravnanj)

Če se pogoji opravljanja dejavnosti zaradi spremenjene zakonodaje, podzakonskih aktov, spremembe normativov ali standardov v času trajanja te pogodbe bistveno spremenijo, je koncesionar dolžan o tem pisno obvestiti koncedenta in predlagati ukrepe za nadaljnje izvajanje dejavnosti ter dejavnost dalje izvajati v skladu s to koncesijsko pogodbo.

Če zakon, podzakonski predpis, ali drug posamičen ali splošen akt koncedenta drugače uredi posamezna vprašanja glede obveznosti ali pravic koncesionarja v zvezi z opravljanjem koncesionirane gospodarske javne službe, kot je to določeno v tej pogodbi, in so zato koncesionarju naložene nove obveznosti ali zmanjšane pravice ali naložene dodatni stroški ima koncesionar pravico zahtevati od koncedenta denarno ali drugo nadomestilo, razen v kolikor je ta razlika pokrita s spremembo cenika storitev. V vsakem primeru nadomestilo ne sme presegati nujnih in potrebnih stroškov oziroma zmanjšanja prihodkov, ki koncesionarju nastane zaradi tega.

Koncesionar je dolžan storiti vse, kar je v njegovi moči, da so povečani stroški oziroma zmanjšani dohodki čim manjši.

1. člen

(Stavka delavcev koncesionarja)

Koncesionar mora ob stavki svojih delavcev zagotoviti najmanj:

* nadzor nad prevoznostjo in usposobljenostjo cest za varen promet;
* zavarovanje nevarnih delov na cesti, če ugotovljenih pomanjkljivosti, ki ogrožajo promet na njej, izvajalec pregleda ne more takoj odpraviti;
* izvedbo ukrepov za zavarovanje ceste, katerih opustitev bi lahko povzročila poškodbe ceste;
* odpravljanje posledic naravnih in drugih nesreč na javnih cestah;
* zagotavljati tekoče podatke o stanju in prevoznosti cest.

Opravljanje del iz prejšnjega odstavka zagotovi koncesionar z nadzorom nad stanjem javnih cest in z organiziranjem stalne pripravljenosti ustrezno opremljenih vzdrževalnih skupin za izvedbo najnujnejših ukrepov zavarovanj cest in prometa na njih, opustitev katerih bi povzročilo poškodbe cest ali ogrozilo promet na njih.

1. člen

(Enostranska sprememba koncesijske pogodbe)

Koncesijska pogodba se lahko v interesu uporabnikov ali v javnem interesu enostransko (naknadno) spremeni s spremembo koncesijskega akta po postopku, ki velja za njegov sprejem, skladno z določbami zakona, ki ureja razmerja kolizije med določbami koncesijskega akta in koncesijske pogodbe.

Pogodba se spremeni oziroma dopolni s sklenitvijo nove koncesijske pogodbe ali s sklenitvijo aneksa k obstoječi pogodbi.

Če stranki ne dosežeta dogovora o ustrezni spremembi pogodbe v roku 30 dni od zahtevka katerekoli stranke se uporabljajo neposredno določbe koncesijskega akta.

**XI. VIŠJA SILA**

1. člen

(Višja sila in druge nepredvidljive okoliščine)

Koncesionar je dolžan v okviru objektivnih možnosti opravljati koncesijske dejavnosti tudi ob spremenjenih okoliščinah ter v primeru višje sile.

Za višjo silo se poleg okoliščin višje sile obligacijskega prava štejejo tudi spremembe pogojev izvajanja koncesijskih dejavnosti, ki nastanejo na podlagi spremembe zakonov in drugih predpisov EU ali Republike Slovenije, če izpolnjujejo siceršnje pogoje višje sile po pravilih obligacijskega prava.

O nastopu okoliščin, ki pomenijo višjo silo, mora koncesionar nemudoma obvestiti koncedenta in se dogovoriti o izvajanju koncesionirane gospodarske javne službe v takih pogojih.

V primeru iz prejšnjega odstavka ima koncesionar pravico zahtevati od koncedenta povračilo stroškov, ki so nastali zaradi opravljanja koncesionirane gospodarske javne službe v nepredvidljivih okoliščinah.

Če nastanejo po sklenitvi koncesijske pogodbe okoliščine, ki bistveno otežujejo izpolnjevanje obveznosti koncesionarja in to v takšni meri, da bi bilo kljub posebni naravi koncesijske pogodbe nepravično pogodbena tveganja prevaliti pretežno ali izključno le na koncesionarja, ima koncesionar pravico zahtevati spremembo koncesijske pogodbe.

Spremenjene okoliščine iz prejšnjega odstavka niso razlog za enostransko prenehanje koncesijske pogodbe. O nastopu spremenjenih okoliščin se morata stranki nemudoma medsebojno obvestiti in dogovoriti o izvajanju koncesijske pogodbe v takih pogojih. Kljub spremenjenim okoliščinam je koncesionar dolžan izpolnjevati obveznosti iz koncesijske pogodbe.

Stavka pri koncesionarju zaposlenih delavcev se ne šteje kot višja sila.

**XII. PRENOS KONCESIJE**

1. člen

(Prenos koncesije)

Koncesionar ne sme brez pisnega soglasja koncedenta prenesti koncesije na tretjo osebo.

Koncesionar lahko izvajanje posameznih nalog iz koncesionirane dejavnosti prenese na podizvajalce le ob predhodnem pisnem soglasju koncedenta.

V primeru prenosa koncesije na koncesionarjeve univerzalne pravne naslednike (pripojitev, spojitev, prenos premoženja, preoblikovanje, …) mora koncesionar obvestiti koncedenta.

**XIII. PRENEHANJE KONCESIJSKEGA RAZMERJA IN KONCESIJSKE POGODBE**

1. člen

(Prenehanje koncesijske pogodbe in koncesijskega razmerja)

Koncesijska pogodba preneha:

* s sporazumno razvezo,
* z enostransko odpovedjo (razdrtjem) koncesijske pogodbe,
* po poteku časa, za katerega je bila sklenjena.

Koncesijsko razmerje preneha:

* s prenehanjem koncesijske pogodbe,
* z odvzemom koncesije,
* z odkupom koncesije,
* s prevzemom koncesionirane gospodarske javne službe v režijo.

1. člen

(Sporazumna razveza)

Pogodbeni stranki lahko med trajanjem koncesije sporazumno razvežeta koncesijsko pogodbo.

Stranki se sporazumeta za razvezo koncesijske pogodbe v primeru, da ugotovita, da je zaradi bistveno spremenjenih okoliščin, ekonomskega ali sistemskega značaja oziroma drugih enakovredno ocenjenih okoliščin, oziroma nadaljnje opravljanje dejavnosti iz koncesijske pogodbe nesmotrno ali nemogoče.

1. člen

(Enostranska odpoved/razdrtje koncesijske pogodbe)

Koncesijska pogodba lahko z (enostransko) koncedentovo odpovedjo/razdrtjem preneha:

* če je proti koncesionarju uveden postopek prisilne poravnave, stečaja ali likvidacijski postopek,
* če je bila koncesionarju izdana sodna ali upravna odločba zaradi kršitve predpisov, koncesijske pogodbe ali upravnih aktov, izdanih za izvajanje koncesije, na podlagi katere utemeljeno ni mogoče pričakovati nadaljnje pravilno izvajanje koncesije,
* če je po sklenitvi koncesijske pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije,
* če koncesionar koncesijsko pogodbo krši tako, da nastaja večja škoda uporabnikom njegovih storitev ali tretjim osebam,
* če obstaja utemeljen dvom, da koncesionar v bistvenem delu ne bo izpolnil svoje obveznosti,
* če koncesionar kljub pisnemu opozorilu koncedenta ne izpolnjuje prevzetih obveznosti na način določen s tem aktom in koncesijsko pogodbo,
* v drugih primerih, ki se štejejo za hujšo kršitev te pogodbe in so določeni s to pogodbo.

V primeru izpolnitve katerega izmed pogojev iz prve alinee prvega odstavka lahko začne koncedent s postopkom za enostransko razdrtje koncesijske pogodbe. Koncesijska pogodba se enostransko razdre po sodni poti po pravilih pravdnega postopka. Postopek za razdrtje koncesijske pogodbe koncedent ustavi (umik tožbe), če je predlog za začetek stečajnega postopka, postopka prisilne poravnave ali likvidacijskega postopka zavrnjen, če je prisilna poravnava sklenjena ali potrjena, v primeru prodaje ponudnika kot pravne osebe (v stečaju) ali vsake druge, z vidika izvajanja koncesijskega razmerja sorodne posledice. Pogoji iz druge oziroma tretje alinee prejšnjega odstavka, na podlagi katerih lahko začne koncedent postopek za enostransko razdrtje koncesijske pogodbe, so izpolnjeni v trenutku, ko postane sodna ali upravna odločba, s katero je bila koncesionarju izrečena kazenska ali upravna sankcija, pravnomočna. Pogoji iz četrte alinee prejšnjega odstavka, na podlagi katerih lahko začne koncedent postopek za enostransko razdrtje koncesijske pogodbe, so izpolnjeni če koncesionar ne povrne škode, ki jo je povzročil s protipravnim ravnanjem pri opravljanju ali v zvezi z opravljanjem koncesionirane gospodarske javne službe oziroma škode, ki jo uporabnikom storitev povzročijo pri njem zaposleni delavci in zanjo v skladu z zakonom odgovarja koncesionar.

Enostransko razdrtje koncesijske pogodbe ni dopustno v primeru, če je do okoliščin, ki bi takšno prenehanja utemeljevale, prišlo zaradi višje sile ali drugih nepredvidljivih in nepremagljivih okoliščin.

Koncesijska pogodba lahko z (enostransko) koncesionarjevo odpovedjo/razdrtjem preneha, če koncedent krši prevzete obveznosti, določene s koncesijsko pogodbo in ne pristopi k reševanju težav o katerih ga informira koncesionar, kar povzroči, da pride do daljšega zastoja v delovanju sistema, tako da koncesionar ne more nadaljevati z opravljanjem nalog.

1. člen

(Neizpolnjevanje koncesijske pogodbe)

Za neizpolnjevanje te pogodbe gre, kadar zaradi ravnanja koncesionarja ni dosežen namen te pogodbe, zlasti zaradi:

* neučinkovitega in nepopolnega ali nestrokovnega opravljanja koncesionirane gospodarske javne službe, zaradi česar pride do velike premoženjske škode ali konkretne hude nevarnosti za zdravje ali življenje ljudi, živali ali večje škode na premoženju tretjih, ki niso pogodbene stranke;
* koncesionarjeva opustitev zavarovanja odgovornosti dejavnosti v skladu s to pogodbo;
* onemogočanje finančnega in strokovnega nadzora nad izvajanjem koncesije;
* koncesionarjeva povzročitev večje okoljske nesreče, za katero je odgovoren.

1. člen

(Odvzem koncesije)

Odvzem koncesije je oblastno enostransko ravnanje, s katerim koncedent z upravnim aktom odvzame koncesionarju koncesijo. Za izdajo upravne odločbe se uporabijo določbe zakona, ki ureja splošni upravni postopek.

Koncedent lahko odvzame koncesijo koncesionarju:

* če ne začne z opravljanjem koncesioniranih gospodarskih javnih služb v rokih kot so opredeljeni v terminskem planu, ki je priloga te pogodbe;
* če je v javnem interesu, da se dejavnost preneha izvajati kot gospodarska javna služba ali kot koncesionirana gospodarska javna služba;
* če dejavnosti ne izvaja redno, strokovno, pravočasno ter zato povzroča motnje v izvajanju javne službe;
* zaradi ponavljajočih kršitev predpisov ali koncesijske pogodbe

Odvzem koncesije zaradi razloga, če koncesionar krši predpise, ki urejajo način izvrševanja koncesionirane gospodarske javne službe je možen, če koncedent koncesionarja predhodno pisno opozori ter mu postavi rok za odpravo kršitev in posledic kršitev. Rok za odpravo kršitev in posledic kršitve ne sme biti krajši do 10 dni in začne teči dan po dnevu vročitve pisnega opozorila.

Koncesijsko razmerje preneha z dnem pravnomočnosti odločbe o odvzemu koncesije.

V primeru odvzema iz druge točke drugega odstavka je koncesionar upravičen do odškodnine po splošnih pravilih odškodninskega prava.

1. člen

(Odkup koncesije)

Če bi bilo koncesionirano gospodarsko javno službo možno bolj učinkovito opravljati na drug način, lahko koncedent uveljavi odkup koncesije. Odkup koncesije je mogoč le v kolikor predhodno Občina Šmartno pri Litiji sprejme nov akt o načinu izvajanja predmetne gospodarske javne službe, v katerem določi, da se predmetna javna gospodarska služba ne opravlja več kot koncesionirana dejavnost.

Odkup koncesije se uveljavi v roku, ki pa ne sme presegati treh mesecev od sklepa Občinskega sveta Občine Šmartno pri Litiji, da se predmetna javna gospodarska služba ne opravlja več kot koncesionirana dejavnost.

V okviru odkupa je koncedent dolžan koncesionarju povrniti zgolj dejansko škodo, ki bi nastala koncesionarju zaradi odkupa koncesije.

**XIV. PREHODNE IN KONČNE DOLOČBE**

1. člen

(Protikorupcijska klavzula)

Nična je pogodba, pri kateri kdo v imenu ali na račun druge pogodbene stranke, predstavniku ali posredniku Občine Šmartno pri Litiji obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

(Pričetek veljavnosti)

Koncesijska pogodba prične veljati z dnem podpisa zadnje od obeh pogodbenih strank.

Koncesijsko razmerje se začne izvajati naslednji dan po podpisu koncesijske pogodbe, razen v kolikor se stranki ne dogovorita drugače.

1. člen

(Reševanje sporov)

Pogodbeni stranki si bosta prizadevali, da vsak spor čim prej razrešita s pogajanji na temelju dobre vere in poštenja.

Krajevno pristojno sodišče za odločanje o sporih iz te pogodbe je stvarno pristojno sodišče po sedežu koncedenta.

1. člen

(Uporaba prava)

Za reševanje sporov, ki izhajajo iz sklenjenega koncesijskega razmerja in te pogodbe, se uporabi izključno pravo Republike Slovenije.

1. člen

(Neveljavnost posameznih določil pogodbe)

Pri razlagi pogodbe je treba upoštevati skupni namen pogodbenih strank in pomen izrazov, kot so ga ti imeli v času sklenitve pogodbe.

Če je iz kateregakoli razloga ena ali več določb te pogodbe neveljavnih, ali če se pojavi pravna praznina v tej pogodbi, to ne vpliva na veljavnost ostalih pogodbenih določb.

1. člen

(Pisna oblika)

Spremembe te pogodbe, vključno s to določbo, so dopustne le v obliki pisnega aneksa k tej pogodbi. Poskusi drugačne spremembe (npr. z ustnim dogovorom) so po izrecnem dogovoru strank nedovoljeni in neveljavni.

1. člen

(Sporočila)

Koncesionar mora vsa sporočila in druga pisanja, ki so namenjena koncedentu in imajo finančne posledice ali vplivajo na pravice in obveznosti po tej pogodbi, vročati s priporočeno pošiljko.

1. člen

(Število izvirnikov pogodbe)

Ta pogodba je sestavljena v 4 izvodih, od katerih prejme vsaka pogodbena stranka po 2 izvoda.

1. člen

(Sestavni deli oz. priloge k tej pogodbi)

Sestavni deli te pogodbe so tudi priloge:

* Priloga A: Razpisna dokumentacija,
* Priloga B: Ponudbeni predračun koncesionarja (RV\_Smartno\_zimsko.xlsx),
* Navodila za oblikovanje cen in izpolnjevanje ponudbenega predračuna (Navodila za razpis\_obcina.doc)
* Priloga C: Pogodbe s podizvajalci,
* Priloga 1: Območje koncesije in seznam cest,
* Priloga 7: Varnostni načrt

Kraj …………, dne …………

Št.: ....................................

|  |  |  |
| --- | --- | --- |
| **I Z V A J A L E C :**  ..........  ..........  .......... |  | **N A R O Č N I K :**  Občina Šmartno pri Litiji  Rajko Meserko  župan |